Louis Aragon
Louis Aragon (3. oktobar, 1897 – 24. decembar, 1982), francuski historičar, pisac i pjesnik, član akademije nauka. Aragon se rodio u Neuilly sur Seine (grad blizu Pariza) i umro je u Parizu. Bio pristalica dadaizma od 1919 do 1924, postao osnivač pokreta Nadrealizma 1924 zajedno sa André Bretonom i Philippe Soupaultom. Aragon se pridružio Komunističkoj Partiji Francuske zajedno s još nekoliko nadrealista. Ostaće njen član do kraja života, pri tom pišući nekoliko političkih poema uključujući i jednu posvećenu Maurice Thorez, ali bio je jako velik kritičar SSSR-a, naročito tokom 1950-ih. 1939. godine je oženio Elsu Triolet (rođena 1896), snahu ruskog pjesnika Vladimira Majakovskog. Tokom njemačke okupacije u Francuskoj tokom Drugog svjetskog rata pisao je za tajni list Les Éditions de Minuit. Važnija Aragonova poema je "Crveni Poster," u kojoj je počastio strance koji su poginuli oslobađajući Francusku. To je učinio odgovarajući nacističkoj propagandnoj kampanji zvanoj Crveni Poster, koja je trebala da ubjedi francuski narod i javnost da je pokret otpora fašizmu u Francuskoj bio sastavljen od stranaca, uglavnom Jevreja, koji su služili interesima Britanije i Sovjetskog Saveza. Nakon smrti svoje žene 16. juna, 1970, Aragon je otkrio svoju biseksualnost i pojavljivao se naj gay paradama ponosa u ružičastim kolima.